เฮ!ซื้อหุ้นบิ๊กซีล้น4เท่าตุน4.2พันล้านลุยธุรกิจ
บิ๊กซี เคาะขายหุ้นเพิ่มทุน 23.6 ล้านหุ้น ราคา 176 บาท นักลงทุนแห่จองล้น 4 เท่า กำเงิน 4,200 ล้านลุยธุรกิจ&nbsp;น.ส.รำภา คำหอมชื่น รองประธานฝ่ายบัญชีและการเงิน บริษัท บิ๊กซี ซูเปอร์เซ็นเตอร์ (BIGC) เปิดเผยว่า บริษัทประสบความสำเร็จอย่างมากในการขายหุ้นเพิ่มทุนจำนวน 23.6 ล้านหุ้นให้กับนักลงทุนเฉพาะเจาะจง (พีพี) โดยเสนอขายในราคาหุ้นละ 176 บาท ซึ่งมีนักลงทุนให้ความสนใจจองซื้อหุ้นเกินจำนวนที่ขายมากถึง 4 เท่าตัว และบริษัทได้รับเงินจำนวน 4,200 ล้านบาท&#8220;การขายหุ้นครั้งนี้ใช้วิธีสำรวจความต้องการซื้อและประมูลราคากับนักลงทุนสถาบันทั้งในประเทศและต่างประเทศแบบข้ามคืน (Overnight Book Building) โดยมีบริษัทหลักทรัพย์เครดิตสวิส เป็นผู้จัดการหลักในการประสานงานการจัดจำหน่ายและสำรวจความต้องการซื้อหลักทรัพย์ และบีเอ็นพี พาริบาส ซีแอลเอสเอ ดอยช์แบงก์ บล.ไทยพาณิชย์ และ บล.บัวหลวง เป็นผู้ร่วมจัดจำหน่าย&#8221;นายกุฎาธาร นาควิโรจน์ ผู้อำนวยการฝ่ายองค์กรสัมพันธ์ BIGC กล่าวว่า บริษัทจะนำเงินทุนที่ได้ไปใช้ในการขยายกิจการ โดยเฉพาะสาขาขนาดเล็กและทำตามแผนธุรกิจที่วางไว้ บิ๊กซีจะก้าวขึ้นเป็นผู้ค้าปลีกสมัยใหม่อันดับ 1 ของประเทศไทย และเป็นผ
4 พ.ค. 2555

บิ๊กซี เคาะขายหุ้นเพิ่มทุน 23.6 ล้านหุ้น ราคา 176 บาท นักลงทุนแห่จองล้น 4 เท่า กำเงิน 4,200 ล้านลุยธุรกิจ น.ส.รำภา คำหอมชื่น รองประธานฝ่ายบัญชีและการเงิน บริษัท บิ๊กซี ซูเปอร์เซ็นเตอร์ (BIGC) เปิดเผยว่า บริษัทประสบความสำเร็จอย่างมากในการขายหุ้นเพิ่มทุนจำนวน 23.6 ล้านหุ้นให้กับนักลงทุนเฉพาะเจาะจง (พีพี) โดยเสนอขายในราคาหุ้นละ 176 บาท ซึ่งมีนักลงทุนให้ความสนใจจองซื้อหุ้นเกินจำนวนที่ขายมากถึง 4 เท่าตัว และบริษัทได้รับเงินจำนวน 4,200 ล้านบาท“การขายหุ้นครั้งนี้ใช้วิธีสำรวจความต้องการซื้อและประมูลราคากับนักลงทุนสถาบันทั้งในประเทศและต่างประเทศแบบข้ามคืน (Overnight Book Building) โดยมีบริษัทหลักทรัพย์เครดิตสวิส เป็นผู้จัดการหลักในการประสานงานการจัดจำหน่ายและสำรวจความต้องการซื้อหลักทรัพย์ และบีเอ็นพี พาริบาส ซีแอลเอสเอ ดอยช์แบงก์ บล.ไทยพาณิชย์ และ บล.บัวหลวง เป็นผู้ร่วมจัดจำหน่าย”นายกุฎาธาร นาควิโรจน์ ผู้อำนวยการฝ่ายองค์กรสัมพันธ์ BIGC กล่าวว่า บริษัทจะนำเงินทุนที่ได้ไปใช้ในการขยายกิจการ โดยเฉพาะสาขาขนาดเล็กและทำตามแผนธุรกิจที่วางไว้ บิ๊กซีจะก้าวขึ้นเป็นผู้ค้าปลีกสมัยใหม่อันดับ 1 ของประเทศไทย และเป็นผู้ประกอบการที่มีบทบาทสำคัญในภูมิภาคนี้ และส่วนหนึ่งนำไปลดภาระหนี้ของบริษัท ซึ่งปัจจุบันมีหนี้อยู่ 3.65 หมื่นล้านบาท ซึ่งจะเสนอคณะกรรมการพิจารณาขอรีไฟแนนซ์หนี้กับสถาบันการเงินจะมีสัญญา 5 ปี“ราคาหุ้นที่ขายถือว่าเหมาะสมและเป็นธรรมกับทุกๆ ฝ่าย แม้ว่าจะขายต่ำกว่าราคาตลาด เมื่อวันที่ 2 พ.ค. อยู่ที่ 195.50 บาท หรือต่ำกว่าตลาด 9.92%”ขณะที่บริษัท ซีพี ออลล์ (CPALL) ประกาศจ่ายปันผลเป็นหุ้นในอัตรา 1 ต่อ 1 ซึ่งขึ้นเครื่องหมาย XD เมื่อวันที่ 3 พ.ค. ซึ่งราคาหุ้นลดลง 37.25 บาท หรือ 48.69% โดยปิดที่ 39.25 บาท ด้วยมูลค่าการซื้อขายหนาแน่นถึง 6,991 ล้านบาท หลังจากระหว่างมีการไล่ราคาขึ้นไปสูงสุด 44.75 บาท เทียบกับราคาเปิดที่ 39 บาท